# መደብ መሰጋገሪ ክንክን (ትራንዚሺን ኬር ፕሮግራም)

እዛ ጽሕፍቲ እዚኣ ብዛዕባ መደብ መሰጋገሪ ክንክን (TCP) ሓበሬታ ትህብ እያ። ብዘይካዚ፡ መሰላትካን ሓላፍነታትካን እንታይ ከም እትጽበን ትገልጽ።

**በዚ ዝስዕብ ርኸበና**

|  |  |
| --- | --- |
| ኬዝ ማናጀር: ጄን ዶ XXXX XXX XXX (ሞባይል) jane.doe@email.com | ሓላፊ መደብ መሰጋገሪ ክንክን 03 9595 2307 TCP@health.vic.gov.au |

 **ነዚ ስምምዕ እዚ ናብ ኮምፕዩተርካ ኣራግፎ**

ነዚ QR ኮድ ስካን ግበሮ

ነዚ ሰነድ እዚ ብኻልእ መልክዕ ንኽትቅበሎ፡ ናብዚ ዝስዕብ ኢመይል ስደድ TCP@health.vic.gov.au <TCP@health.vic.gov.au>



ብመንግስቲ ቪክቶርያ ጸዲቑን ተሓቲሙን፡ 1 Treasury Place, Melbourne.

© መንግስቲ ቪክቶርያ, ኣውስትራልያ, ክፍሊ ጥዕና, ጥሪ 2023።

ኣብዚ ዝስዕብ ይርከብ [www.health.vic.gov.au/publications/tcp-information-and-client-agreement-english](http://www.health.vic.gov.au/publications/tcp-information-and-client-agreement-english)

ዝርከበሉ ፎርማት (መልክዕ ቅዳሕ): DOCX

# መደብ መሰጋገሪ ክንክን (TCP) እንታይ እዩ፧

TCP ኣብ ሆስፒታል ድሕሪ ምጽናሕካ ምሉእ ብምሉእ ንኽትሓዊ፡ ርእስኻ ኽትክእል፡ ከምኡ እውን ዘድልየካ ሓገዝ ምስ ዝህቡ ኣካላት ንኽትራኸብ ክሕግዘካ ይኽእል እዩ።

### **ብኸመይ ከም ዝዓዪ**

1. ኣገልግሎት ግምገማ ክንክን ኣረጋውያን (ACAS) ኣገልግሎታት TCP ክትረክብ ትኽእል እንተ ዄንካ ከረጋግጽ እዩ።
2. ውዕል TCP ክትመልእን ክትፍርምን ከድልየካ እዩ።
3. እቲ መደብ ካብ ሆስፒታል ክትወጽእ ከለኻ እዩ ዝጅምር።
4. ኣብ ቤትካ፡ ኣብ መእለዪ ኣረጋውያን፡ ወይ ኣብ ሆስፒታል ዄንካ ኽትሓዊ ከለኻ ክሳዕ **12 ሰሙን** (84 መዓልቲ) ሓገዝ ክትረክብ ትኽእል ኢኻ።
5. እንታይ ዓይነት ኣገልግሎታት ከም እትረክብ ዝሕብር መደብ ክንክን ክህልወካ እዩ።
6. ዘድልየካ ነገራት ክለዋወጥ ከሎ ናብ እተፈላለየ ቦታታት ክትቅይር ወይ ዓይነት ክንክን ክትቅይር ትኽእል ኢኻ።
7. ዘድልየካ እንተ ዀይኑ ንነዊሕ እዋን ክንክን እትረኽበሉ ኣማራጺታት ንምርካብ ዝሕግዘካ ደገፍ ክትረክብ ኢኻ።

### **ኣብቲ መደብ፡ ክልተ ዓይነት ክንክን ክትረክብ ትኽእል ኢኻ**

|  |  |  |
| --- | --- | --- |
| An icon of a house**ኣብ ቤትካ ዝውሃብ ክንክን**ኣብ ቤትካ ከለኻ ኽንክን ክውሃበካ እዩ።እቲ ኣገልግሎታት ነዚ ዝስዕብ ከማልእ ይኽእል: * ኣብ ቤትካ መብረን ክንክን ነርስ ምርካብን
* ናይ ጽሬትን ምግብን ምሕጻብ ነብስን ሓገዝ
* ሕክምናዊ ቆጸራታት ምሕዛእ
* ናብ ቆጸራኻ ወይ ማሕበራዊ ንጥፈታት ምጕዕዓዝ
* ከም ፊዝዮተራፒስት ካብ ዝኣመሰለ ሰራሕተኛ ጥዕና ኽንክን ምርካብ
* ከም መደገፊ ኢድን መደያይቦታትን ወይ ናውቲ ጽሬት ኣካላትን ዝኣመሰለ መሳርሒ ምርካብ

**ክፍሊት**ካብቲ ኣብዚ ግዜ እዚ ንመዓልቲ ዝውሃበካ ጥሮታ 17.5% ክትከፍል ከድልየካ እዩ። |  | An icon of a bed**ዓራት ሒዝካ ዝውሃብ ክንክን**ኣብ ሆስፒታል ወይ ኣብ መእለዪ ኣረጋውያን ክንክን ክትረክብ ኢኻ።እቲ ኣገልግሎታት ነዚ ዝስዕብ ከማልእ ይኽእል: * ክንክን ነርስን ብተሌፎን ሓገዝ ምርካብን
* ደገፍ መድሃኒት
* ከም ነብሲ ምሕጻብ ወይ ብእግሪ ምጕዓዝ ኣብ ዝኣመሰለ መዓልታዊ ንጥፈታት ሓገዝ ምርካብ
* ደገፍ ኣእምሮኣዊ ምዝንባል
* ሕክምናዊ ቆጸራታት ምሕዛእ
* ከም ፊዝዮተራፒስት ካብ ዝኣመሰለ ሰራሕተኛ ጥዕና ኽንክን ምርካብ

**ክፍሊታት**ካብቲ ኣብዚ ግዜ እዚ ንመዓልቲ ዝውሃበካ ጥሮታ 85% ክትከፍል ከድልየካ እዩ። ንእተኣዘዘልካ መድሃኒት ካብ ዝመረጽካዮ ፋርማሲ ክትዕድግ እንተ ደሊኻ ነዚ እውን ክትከፍለሉ ከድልየካ እዩ። |

እቲ መደብ ነዚ ዝስዕብ ኣገልግሎታት **ኣየጠቓልልን እዩ**፡

✗ ፓቶሎጂ ወይ ራድዮሎጂ (ከም መርመራ ደም ወይ ራጂ)

✗ ካብን ናብን ሆስፒታል ብኣንቡላንስ ምጕዕዓዝ

✗ እተኣዘዘ መድሃኒት ወይ ክፍሊት ፋርማሲ

✗ ቆጸራታት GP

# ኣብቲ መደብ እንታይ ክትጽበ ትኽእል

ካብ TCP ምሉእ ጥቕሚ ኽትረክብ፡ እተፈላለየ መሰላትን ሓላፍነታትን ክህልወካ።

## ኬዝ ማናጀረይ (አላዪ ጉዳይካ) እንታይ ይገብር፧

ኬዝ ማናጀርካ፡ ኣብቲ መደብ እቲ፡ ቀንዲ ተረካብን ደጋፍን ተጣባቕን እዩ።

ኬዝ ማናጀርካ ኣብዚ ዝስዕብ ክሕግዘካ ይኽእል፡

* መደብ ክንክን የውጽእ፡ ከከም ዘድልየካ ድማ የሐድሶ
* ንኽንክንካ ዝትንክፍ ውሳነታት ይገብር
* ንዘድልየካ ይጣበቕን ስምዒታዊ ደገፍ ይህበካን
* ብዛዕባ ኽንክንካ ርእይቶ ይህብን ስጉምቲ ይወስድን
* ንኽንክንካ ኣቐዲሙ መደብ የውጽእ፣ እንተላይ ውሳነ ኽትገብር ኣብ ዘይትኽእለሉ እዋን እቶም ተኸናኸንትኻ ውሳነ ምእንቲ ኽገብሩ ንእምነታትካን ክብርታትካን ይርዳእ
* መደብ ምፍናው ካብ ሆስፒታል የውጽእን ናይ ነዊሕ እዋን ደገፍ የዳሉን

ኬዝ ማናጀርካ ብዛዕባ ክንክንካ ሕክምናዊ ውሳነታት ኣይገብርን እዩ። ምስቶም ኣብ ጉጅለ ኽንክንካ ዘለዉ ሰብ ሞያ ሕክምና ሓቢርካ ኽትዓዪ ኸድልየካ እዩ።

## ሓበሬታይ ብኸመይ እዩ ዝዝርጋሕ፧

ነቲ ውዕል መሊእካ ምስ ፈረምካዮ፡ ንሓበሬታኻ ነዞም ዝስዕቡ ኸነካፍሎም ፍቓድ ኢኻ እትህበና ዘለኻ፡

* ዘድልየካ ኽንክን ከነማልእ ምእንቲ ኽንክእል ንናትካ GP፡ ንሰብ ሞያ ጥዕና፡ ንኣለይቲ ኣረጋውያንን ካልኦት ወሃብቲ ኣገልግሎታትን
* ንዓወት እቲ መደብ ምእንቲ ኽግምግምዎን ክምውልዎም፡ ንክፍሊ ጥዕናን ክንክን ኣረጋውያንን ኮመንወልዝ፡ ንኮሚሽን ድሕንነትን ብሉጽነትን ክንክን ኣረጋውያን፡ ንክፍሊ ጥዕና ቪክቶርያን

## እንታይ ክገብር የድልየኒ፧

ከም ክፋል እቲ መደብ እተፈላለየ ሓላፍነታት ክህልወካ እዩ። እዚ ዝስዕብ ክትገብር የድልየካ፡

* ኣብ ሸቶታት መደብ ክንክንካ ብንጥፈት ክትዓዪ
* ንተግባራትካን ምርጫታትካን ሓላፍነት ክትወስደሉ
* ንኬዝ ማናጀርካ ዘድልየካ ኽትነግሮ። ሓገዝ እንተ ደሊኻ፡ ሓገዝ ሕተት
* ፍሉይ ጠለብ እንተ ኣልዩካ ንጕጅለ ኽንክንካ ሓብሮም (ንኣብነት፡ ሽጋራ ወይ ቬብ ክትስሕብ ወይ መስተ ኽትሰቲ)
* ንጉጅለ ኽንክንካ በቲ ንስኻ ኽትተሓዘሉ እትደሊ መገዲ ጌርካ ብኣኽብሮት ሓዞም
* ኣብ ቤትካ ዄንካ ትሓዊ እንተ ኣሊኻ ንጕጅለ ኽንክንካ ጥዑይን ድሕንነቱ ዝሓለወን ቦታ ኣዳልወሎም

## መሰላተይ እንታይ እዩ፧

ኩሎም ዓማዊል TCP መሰላቶም ኣብ ትሕቲ እዚ ዝስዕብ እተሓለወ እዩ፡

* ቻርተር መሰላት ክንክን ኣረጋውያን
* ሕጊ ክንክን ኣረጋውያን ኮመንወልዝ 1997፡ መሰናድዎታት መሰጋገሪ ሕጊ 1997 ከምኡ እውን ኣብ ትሕቲ እዚ ሕግታት እተገብረ ስርዓታት
* ቻርተር ሰብኣዊ መሰላትን ሓላፍነታትን ቪክቶርያ ሕጊ 2006
* ዕቃበ ብሕታውነትን ሰነድን ቪክቶርያ ሕጊ 2014
* መዝገብ ጥዕና ቪክቶርያ ሕጊ 2001
* ሕጊ ብሕታውነት ኮመንወልዝ 1988

# ክፍሊትን አከፋፍላኡን

TCP መብዛሕትኡ ብመንግስቲ ዝምወል እኳ እንተዀነ፡ ወጻኢታት ክንክንካ ንምሽፋን እተወሰነ ኽትከፍል **የድልየካ** እዩ።

## እንታይ ክኸፍል የድልየኒ፧

ኣብ ዓይነት እቲ እትረኽቦ ኽንክን እተመርኰሰ ክፍሊት ክትከፍል የድልየካ እዩ፡

|  |  |
| --- | --- |
| An icon of a home | **ኣብ ቤት ንዝውሃብ ክንክን** ኣብቲ ናይ ቤት መደብ እንተ ኣሊኻ፡ ካብቲ ኣብዚ ግዜ እዚ ንመዓልቲ ዝውሃበካ ጥሮታ **17.5%** ክትከፍል ከድልየካ እዩ። |
|  |  |
| An icon of a bed | **ዓራት ሒዝካ ንዝውሃብ ክንክን** ኣብቲ ናይ ሆስፒታል ወይ መእለዪ ኣረጋውያን መደብ እንተ ኣሊኻ፡ ካብቲ ኣብዚ ግዜ እዚ ንመዓልቲ ዝውሃበካ ጥሮታ **85%** ክትከፍል ከድልየካ እዩ።ንእተኣዘዘልካ መድሃኒት ካብ ዝመረጽካዮ ፋርማሲ ክትዕድግ እንተ ደሊኻ ነዚ እውን ክትከፍለሉ ከድልየካ እዩ። |

ጥሮታ እንተ ዘይብልካ፡ ማዕረ እቲ ኣብ ላዕሊ እተጠቕሰ ሚእታዊት *ዕለታዊ ክፍሊት* ክትከፍል ከድልየካ እዩ።

TCP በዚ ዝስዕብ **ኣይሽፈንን** እዩ:

✗ መዲኬር

✗ ብሕታዊ መድሕን ጥዕና

✗ ክፍሊ ጉዳያት ገዳይም ወተሃደራት

## ክኸፍል እንተ ዘይክኢለኸ፧

ክፍሊት TCP ብመሰረት እቲ ፍሉይ ኩነታትካ ምትዕርራይ ክግበረሉ ይኽእል እዩ። ዋላ እውን ክትከፍሎ እንተ ዘይከኣልካ፡ ገና ተሳታፊ እቲ መደብ ክትከውን ትኽእል ኢኻ።

ነቲ ኬዝ ማናጀርካ ብዛዕባ እተፈላለየ ኣማራጺታት፡ እንተላይ ብዛዕባ ምጉዳል ዋጋ፡ ወይ ንምኽፋል ዝያዳ ግዜ ኽውሃበካ፡ ክትሓትቶ ትኽእል ኢኻ።

## ብኸመይ ክኸፍል እኽእል፧

ነቲ መደብ ምስ ጀመርካዮ ብኸመይ ከም እትኸፍል ዝያዳ ሓበሬታ ዝህበካ ፋክቱር ክውሃበካ እዩ።

እቲ ፋክቱር ነቲ ኣብቲ መደብ ዝጸናሕካሉ ነፍሲ ወከፍ መዓልቲ፡ እንተላይ ነቲ ከም ቀዳመ ሰናብቲ ዝኣመሰለ ኽንክን ዘይረኸብካሉ መዓልታት እውን ዘጠቓልል ክፍሊት ዝሓዘ እዩ።

## ዕረፍቲ ኽወስድ እንተ ደለኹኸ፧

ክሳዕ 7 መዓልቲ ዕረፍቲ ኽትወስድ ትኽእል ኢኻ፣ እዚ ኸኣ ንማሕበራዊ ንጥፈታት ኢልካ ወይ እውን ናብ ሆስፒታል ክትምለስ ስለ ዘድለየካ ዝውሰድ መዓልታት ከጠቓልል ይኽእል እዩ። ዕረፍቲ ምውሳድካ ነቲ እቲ መደብ ዝውድኣሉ መዓልቲ ኣይልውጦን እዩ።

ነዚ ግዜ እዚ፡ በብንጽል መዓልትታት ወይ ብንውሕ ዝበለ መዓልትታት ክትወስዶ ትኽእል ኢኻ። ካብቲ መደብ ዕረፍቲ ንዝወሰድካሉ መዓልትታት ክትከፍለሉ ኸድልየካ እዩ።

#

# ሓገዝ ካበይ ከም እትረክብ

**ኬዝ ማናጀርካ** ምስቲ መደብ ዘራኽበካ ቐንዲ ሰብ እዩ፣ ንእተፈልየ ዓይነት ደገፍ ኢልካ ግና ምስ ካልኦት ትካላት ክትራኸብ ትኽእል ኢኻ።

## ብዛዕባ ክንክን ኣረጋውያን ዝያዳ ሓበሬታ ወይ ደገፍ ንምርካብ

**ክንክን ኣረጋውያን**

1800 200 422

 8:00 ንግሆ ክሳዕ 8:00 ምሸት፡ ሰኑይ ክሳዕ ዓርቢ

10:00 ንግሆ ክሳዕ 2:00 ምሸት፡ ኣብ ቀዳም

 [www.myagedcare.gov.au](http://www.myagedcare.gov.au)

## ንጽሙማን ወይ ምስማዕ ንዝሽግሮም ወይ ብተሌፎን ገይሮም ምስ ሰባት ንዝዛረቡ

**ሃገራዊ ኣገልግሎት ምትሕልላፍ (NRS)**

13 36 77

## ብዛዕባ እቲ መደብ ጥርዓን፡ ሻቕሎት፡ ወይ ርእይቶ ንምሃብ

**ቤት ጽሕፈት ኮሚሽነር ጥርዓናት ጥዕና**

 1300 582 113

 [hcc.vic.gov.au](https://hcc.vic.gov.au/)

**ኮሚሽነር ብሉጽነትን ድሕንነትን ክንክን ኣረጋውያን**

 1800 951 822

 [www.agedcarequality.gov.au](http://www.agedcarequality.gov.au/)

## ምኽሪ ወይ ኣብ ክንዳኻ ዀይኑ ዝዛረብ ሰብ እንተ ደሊኻ

**ሃገራዊ መስመር ተጣባቒ ኽንክን ኣረጋውያን**

1800 700 600

 [health.gov.au/our-work/national-aged-care-advocacy-program-nacap](https://www.health.gov.au/our-work/national-aged-care-advocacy-program-nacap)

**ተጣባቒ መሰላት ሽማግለታት**

 03 6902 3066

 [era.asn.au](https://era.asn.au/)

# ውዕል መደብ መሰጋገሪ ክንክን (TCP)መሰላትን ሓላፍነታትን

##### ዝርዝር ሓበሬታ ኣገልግሎት TCP

###### ብዓቢ ፊደላት (block letters) ምላእ

|  |  |  |
| --- | --- | --- |
| ተቐባሊ ኽንክን |  | ወሃብ ኣገልግሎት TCP |
|  |  |  |

##### ዓይነት ክንክን

###### ሓደ ኣማራጺ ጥራይ ምረጽ 🅇

|  |  |  |  |  |
| --- | --- | --- | --- | --- |
| **☐**An icon of a bed**ዓራት ሒዝካ ዝውሃብ ክንክን**

|  |
| --- |
| ኣብ ቦታ TCP |
|  |

 |  | ☐An icon of a home**ኣብ ቤትካ ዝውሃብ ክንክን** |

##### እቲ ተቐባሊ ኽንክን ነዚ ዝስዕብ ይሰማማዓሉ:

###### ንነፍሲ ወከፍ ሳጹን ኣንቢብካ ምልክት 🅇 ግበረላ።

###### ነዚ ከም ተቐባሊ ኽንክን ወይ ኣብ ክንዳኡ ኸም ተወካሊ (ንኣብነት፡ ኣላዪ፡ ናይ መርዓ ብጻይ) ዄንካ ኽትመልኦ ትኽእል ኢኻ።

☐ ተሳታፊ እዚ መደብ ክኸውን እየ

እዚ TCP ንኽጅምር ተመዝጊቡ ኽጽበ ንዝጸንሐ ሰብ ከጠቓልል ይኽእል

☐ ሓበሬታይ ብኸመይ ናይ ካልእ ከም ዝመሓላለፍ ተረዲኡኒ

ሓበሬታ ናብ ሰብ ሞያ ጥዕና፡ ናብ ክንክን ኣረጋውያን፡ ናብ መንግስቲ ክመሓላለፍ እዩ

☐ መሰላተይ እንታይ ምዃኑ ፈሊጠ

እዚ ነቲ ኣብ ትሕቲ ቻርተር መሰላት ክንክን ኣረጋውያን ንዘሎ መሰላት የጠቓልል

☐ ሓላፍነታተይ እንታይ ምዃኑ ፈሊጠ

እዚ ምስ ኬዝ ማናጀር ኴንካ መደብ ክንክንን መደብ ምውጻእ ካብ ሆስፒታልን ምድላው የጠቓልል

☐ ኣነ ዀነ ወሃብ ኣገልግሎተይ ነዚ ውዕል እዚ ኽንክልሶን ለውጥታት ክንገብርን ከም እንኽእል ተረዲአ

እቲ ወሃብ ኣገልግሎት ኰነ እቲ ተቐባሊ ኽንክን ንዝዀነ ዝግበር ለውጢ ብጽሑፍ ክሰማምዕሉ ኣለዎም

☐ ኣነ ዀነ ወሃብ ኣገልግሎተይ ነዚ መደብ ኣብ ዝዀነ እዋን ከነቋርጾ ኸም እንኽእል ተረዲአ

ንስኻ ወይ እቲ ወሃብ ኣገልግሎትካ ነቲ መደብ ከተቋርጽዎ እንተ ወሲንኩም፡ እቲ ኬዝ ማናጀር ካልእ ኣማራጺ ኽንክን ኸዳሉን እኹል መጠንቀቕታ ኸም እተዋህበ ኸረጋግጽ ይኽእል እዩ

# ውዕል መደብ መሰጋገሪ ክንክን (TCP)ክፍሊት

##### ክፍሊትን ፋክቱርን

|  |  |  |
| --- | --- | --- |
| ናይ መዓልታዊ ኽንክን ክፍሊት |  | ፋክቱር ካብዚ ዝስዕብ ይመጽእ |
| $ |  |  |

##### ስምምዕ ክፍሊት

###### ከም እተሰማማዕካ ንምርኣይ ንነፍሲ ወከፍ ሳጹን ኣንቢብካ ምልክት 🅇 ግበረላ

###### ነዚ ቦታ ተቐባሊ ኽንክን ወይ ወኪሉ (ንኣብነት፡ ኣላዪ፡ ናይ መርዓ ብጻይ) ክመልኦ ይኽእል ኢዩ።

☐ ንኽፍሊት TCP ዝኸፍሎ ኣነ እየ

☐ እቲ መዓልታዊ ኽፍሊት ንቐዳመ ሰናብትን ነቲ ኣነ ኣገልግሎታት ዘይረኽበሉ መዓልትታትን ከም ዘጠቓልል ተረዲአ ኣለኹ

☐ ክኸፍል እንተ ዘይክኢለ ነቲ ኬዝ ማናጀር ንኽፍሊት TCP ንክኽልሶ ኽሓቶ ኸም ዝኽእል እፈልጥ እየ

☐ እቲ ኽፍሊት ብመዲኬር፡ ብብሕታዊ ኢንሹራንስ ጥዕና ወይ ብኽፍሊ ጉዳያት ገዳይም ተጋደልቲ ኸም ዘይሽፈን እርዳእ እየ

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **ዓራት ሒዝካ ንዝውሃብ ክንክን ጥራይ**☐ ንዝዀነ እተኣዘዘለይ መድሃኒት ባዕለይ ክኸፍሎ እየኣብቲ መደብ ኣብ ዘለኻሉ እዋን ንእተኣዘዘልካ መድሃኒት ፋክቱር ክስደደልካ እዩ☐ ዋጋ እቲ መድሃኒት በቲ ኣነ ዝመረጽክዎ ፋርማሲ ዝውሰን ከም ዝዀነ እርድኣኒ እዩ

|  |
| --- |
| ስም ፋርማሲ |
|  |

|  |
| --- |
| ኣድራሻ ፋርማሲ |
| ኣድራሻ ጐደና |
|  |
| ከባቢ ወይ ከተማ |
|  |
| ክፍለ ሃገር፡ ፖስትኮድ |
|  |

 |

# ውዕል መደብ መሰጋገሪ ክንክን (TCP)መዛዘሚ ሓበሬታን ክታምን

##### ሓበሬታ ብዛዕባ ከፋሊ እቲ ኽፍሊት

###### ብዓቢ ፊደላት (block letters) ምላእ

|  |
| --- |
| ምሉእ ስም |
|  |

######

|  |
| --- |
| ኣድራሻ |
| ኣድራሻ ጐደና |
|  |
| ከባቢ ወይ ከተማ |
|  |
| ክፍለ ሃገር፡ ፖስትኮድ |
|  |

######

|  |  |  |
| --- | --- | --- |
| ቍጽሪ ተሌፎን |  | ኣድራሻ ኢመይል |
|  |  |  |

##### በዚ ኣቢለ ፋክቱር ክረክብ እደሊ:

###### ሓደ ኣማራጺ ጥራይ ምረጽ 🅇

|  |  |  |
| --- | --- | --- |
| **☐ ጶስጣ** |  | **☐ ኢመይል** |

##### ክታምን ዕለትን

###### ተቐባሊ ክንክን ወይ አላዪኡ (ንኣብነት፡ ኣላዪ፡ ናይ መርዓ ብጻይ) ክፍርሞ ይኽእል ኢዩ።

|  |  |  |
| --- | --- | --- |
| ክታም |  | ዕለት |
|  |  |  |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **ንተወከልቲ ጥራይ**

|  |  |  |
| --- | --- | --- |
| እቲ ተቐባሊ ኽንክን ክፍርም ዘይከኣለ ስለምንታይ እዩ፧ |  | ርክብኩም እንታይ እዩ፧ (ንኣብነት፡ ኣላዪ፡ ናይ መርዓ ብጻይ) |
|  |  |  |

|  |  |  |
| --- | --- | --- |
| ምስክር (ክታም) |  | ዕለት |
|  |  |  |

 |

|  |
| --- |
| ምስ ሰራሕተኛ ዄንካ እዚ ውዕል ተፈጺሙ (ክታም / መዓርግ / ስም ጽሓፍ) |
|  |